Propozície

**Vianoce A cappella 2019**

**6. ročník  
celoštátnej nesúťažnej prehliadky**

**vokálnych zoskupení A cappella**

**Názov:** Vianoce a capella

**Organizátor podujatia:** BBSK – Pohronské osvetové stredisko v Žiari nad Hronom a Národné

osvetové centrum, Bratislava

**Termín podujatia:** 30.november 2019

**Miesto konania:** BBSK - Pohronské osvetové stredisko Žiar nad Hronom

**Charakteristika podujatia:**

* Ide o podujatie, ktoré v tejto podobe na Slovensku neexistuje. V roku 2019 sa uskutoční 6. ročník tejto **celoštátnej prehliadky**, a to v priestoroch Pohronského osvetového strediska v Žiari nad Hronom. Prehliadka je určená pre všetky formácie a cappella a komorné spevácke zbory z celej Slovenskej republiky. Nie je tematicky a vekovo vymedzená. Zámerom projektu je poskytnúť speváckym zoskupeniam a cappella a speváckym formáciám chýbajúci priestor na konfrontáciu, výmenu skúseností. Zvýšiť ich umeleckú úroveň získaním nových poznatkov na rozborovom seminári po prehliadke, ktorým sa naplní vzdelávacia funkcia. Odborná porota na seminári zhodnotí vystúpenia a poskytne účastníkom odborné rady, ako zlepšovať svoje výkony a úroveň. Súčasťou podujatia je vystúpenie hudobného hosťa. Prehliadka speváckych zoskupení a cappella a komorných speváckych zborov je nesúťažná.

**Ciele podujatia**:

* aktivizovať a popularizovať činnosť a prezentáciu kolektívov z **celého Slovenska**, ktoré interpretujú piesne **bez hudobného sprievodu**
* reagovať na súčasný stav v oblasti zborového spevu, vyzdvihnúť novú formu vokálnych zoskupení, podporovať a prezentovať a upriamiť pozornosť mladých ľudí na tento druh záujmovej umeleckej činnosti
* motivovať zbory a vokálne zoskupenia k tvorivej práci
* umožniť konfrontáciu a výmenu skúseností jednotlivých kolektívov, zvýšiť ich umeleckú úroveň prostredníctvom rozborového seminára po prehliadke
* vyprofilovať podujatie a dostať ho do systému postupových súťaží ZUČ
* priniesť divákom umelecký zážitok a podnietiť mladých ľudí k vzniku vokálnych zoskupení v našom regióne
* vyzdvihnúť novú formu speváckych zoskupení, v ktorých nájdu uplatnenie najmä sólisti

**Účastníci:**

* **nesúťažnej** prehliadky s **celoštátnou účasťou**, sa môžu zúčastniť všetky vokálne zoskupenia a capella a gospelové zbory s **obmedzeným** počtom členov **25**.

**Podmienky účasti:**

* účastníci budú pozvaní na prehliadku na základe písomnej alebo elektronickej **záväznej prihlášky**
* termín uzávierky záväzných prihlášok je **10. november 2019**
* vokálne zoskupenia a zbory interpretujú hudbu bez použitia hudobných nástrojov
* technické požiadavky je potrebné nahlásiť včas organizátorovi

**Repertoár:**

* súbory a vokálne zoskupenia zúčastnené nesúťažnej prehliadky budú interpretovať skladby v akýchkoľvek úpravách bez hudobných nástrojov, vystúpia s **3-5** **skladbami**, kde minimálne tri musia byť s vianočnou tematikou, časový limit pre každý súbor je **15 minút.**

**Hodnotenie:**

* hodnotenie a rozbor nesúťažných vystúpení sa uskutoční za účasti dirigentov a vedúcich zoskupení a ďalších záujemcov s odbornými lektormi, ktorých vymenuje POS

**Ceny:**

* všetkým účastníkom bude udelený ďakovný list za účasť a malá pozornosť

**Porota:**

* odborných lektorov vyberá a menuje BBSK – Pohronské osvetové stredisko

**Organizačné a technické podmienky:**

* účasť vokálnych zoskupení na prehliadke nie je honorovaná
* účinkujúci svoju účasť potvrdia záväznou prihláškou s požadovanými údajmi
* BBSK – Pohronské osvetové stredisko v Žiari nad Hronom na financovanie prehliadky združuje finančné prostriedky mesta, sponzorov, občianskych združení a iných inštitúcií.

**Kontakt:**

* adresa: BBSK - Pohronské osvetové stredisko, Dukelských hrdinov 21, 96501, Žiar nad Hronom
* email: pos.spev@gmail.com
* tel. č.: 045/678 13 06, +421 905 404 247, +421 905 215 848
* kontaktná osoba: Mgr. Natália Vincúrová